กินยาคุมกำเนิดมา 6 ปีกว่า ไม่แน่ใจว่าอันตรายไหมคะ ยาคุมสามารถกินติดต่อกันได้นานแค่ไหนคะ
สวัสดีค่ะ nemoo,มีคำแนะนำว่า การใช้ยาคุมกำเนิดนั้น ไม่ควรทานติดต่อกันเป็นเวลานานกว่า 5 ปี แต่ถ้าหากมีความจำเป็นต้องใช้ก็ควรเว้นระยะในการใช้อย่างน้อย 6 เดือน โดยหากทานต่อเนื่องนานเกิน อาจเพิ่มความเสี่ยงภาวะหลอดเลือดอุดตัน โดยเฉพาะหากมีอายุมากกว่า 35 ปีขึ้นไป รวมถึงอาจเสี่ยงต่อการเกิดโรคมะเร็งเต้านมมากกว่าผู้หญิงที่ไม่เคยใช้ และยังพบว่าในกลุ่มที่เริ่มใช้ยาคุมกำเนิดตั้งแต่ในวัยรุ่นยังมีความเสี่ยงจากฮอร์โมนมากขึ้นเป็นเท่าตัวอีกด้วย นอกจากนี้ ก็อาจเพิ่มความเสี่ยงมะเร็งปากมดลูกได้เล็กน้อย แต่ความเสี่ยงจะลดลงเมื่อหยุดกินยาคุมกำเนิดเกิน 10 ปีค่ะดังนั้น หากทานยาคุมกำเนิดมานาน 6 ปีแล้ว อาจพิจารณาหยุดทานยาไปซักระยะ ประมาณ 6 เดือน แล้วจึงค่อยเริ่มกลับมาทานใหม่ค่ะ ในระหว่างนี้ อาจใช้ถุงยางอนามัยเพื่อคุมกำเนิดไปก่อน หรือหากยังไม่พร้อมตั้งครรภ์จริงๆ อาจใช้วิธีการใส่ห่วงอนามัยชนิดที่ไม่มีฮอร์โมน หรือใช้วิธีการฝังยาคุมกำเนิด ซึ่งเป็นฮอร์โมนโปรเจสเตอโรน ความเสี่ยงก็จะน้อยกว่าค่ะ